CELEX: 32018D1716
Language: lv
Date: 2018-11-13 00:00:00
Title: Komisijas Īstenošanas lēmums (ES) 2018/1716 (2018. gada 13. novembris), ar kuru groza Īstenošanas lēmumu 2013/776/ES, ar ko izveido Izglītības, audiovizuālās jomas un kultūras izpildaģentūru

14.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 286/33
               
            
         KOMISIJAS ĪSTENOŠANAS LĒMUMS (ES) 2018/1716
         (2018. gada 13. novembris),
         ar kuru groza Īstenošanas lēmumu 2013/776/ES, ar ko izveido Izglītības, audiovizuālās jomas un kultūras izpildaģentūru
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1), un jo īpaši tās 3. pantu,
         tā kā:
         
                     (1)
                  
                  
                     Eiropas Parlamenta un Padomes Regulā (ES) 2018/1475 (2) ir noteikts tiesiskais regulējums Eiropas Solidaritātes korpusam, kas jauniešiem pavērs iespējas iesaistīties solidaritātes pasākumos. Programma palīdzēs risināt konkrētas sabiedrības vajadzības un stiprināt kopienas, vienlaikus veicinot jauniešu personīgo, izglītības, sociālo, pilsonisko un profesionālo izaugsmi.
                  
               
                     (2)
                  
                  
                     Iniciatīvas “Eiropas Solidaritātes korpuss” pārvaldība ietver arī tādu tehnisku projektu īstenošanu, kam nav vajadzīga politisku lēmumu pieņemšana, bet kas prasa augsta līmeņa tehnisko un finansiālo lietpratību visā projekta ciklā.
                  
               
                     (3)
                  
                  
                     Izglītības, audiovizuālās jomas un kultūras izpildaģentūra (“Aģentūra”) ir apliecinājusi savas pieejas efektivitāti Savienības programmu pārvaldībā. Vairāku gadu garumā tā ir pilnveidojusi kompetenci, prasmes un spējas tai deleģēto programmu pārvaldībā.
                  
               
                     (4)
                  
                  
                     Izmaksu un ieguvumu analīzē, kas veikta saskaņā ar Regulas (EK) Nr. 58/2003 3. panta 1. punktu, ir uzsvērtas gan kvantitatīvās, gan kvalitatīvās priekšrocības, ko dod Eiropas Solidaritātes korpusa pasākumu daļas pārvaldības deleģēšana Aģentūrai.
                  
               
                     (5)
                  
                  
                     Izmaksu un ieguvumu analīzē, salīdzinot izmaksas ar iekšējo dienestu veiktas pārvaldības izmaksām, konstatēts, ka Aģentūras veiktā uzdevumu pārvaldība, izsakot to neto pašreizējā vērtībā, būtu par 30 % efektīvāka un izmaksu ziņā lietderīgāka. Jaunās darbības, kuras plānots deleģēt Aģentūrai, atbilst tās pašreizējām pilnvarām un pamatuzdevumam. Tās arī papildina Aģentūras pārvaldībā esošās darbības, piemēram, Eiropas Brīvprātīgo dienesta projektus, kuri tai deleģēti no programmas Erasmus+, kas izveidota ar Eiropas Parlamenta un Padomes Regulu (ES) Nr. 1288/2013 (3). Turklāt Eiropas Solidaritātes korpusa ieinteresētās personas gūtu labumu no Aģentūras uzkrātās pieredzes programmu pārvaldībā. Un otrādi, iekšējo dienestu veikta pārvaldība būtu traucējoša, jo ģenerāldirektorāti, kuri atbild par deleģēšanai nododamajām darbībām, nekad nav tās pārvaldījuši, jo tiem trūkst kapacitātes iekšējās pārvaldības veikšanai.
                  
               
                     (6)
                  
                  
                     Tāpēc Aģentūrai būtu jāuztic atbildība par jaunā Eiropas Solidaritātes korpusa darbības daļām saskaņā ar Regulu (ES) 2018/1475 un būtu attiecīgi jāgroza Komisijas Īstenošanas lēmums 2013/776/ES (4).
                  
               
                     (7)
                  
                  
                     Lai garantētu šā lēmuma un attiecīgās darbības konsekventu īstenošanu ilgākā laika posmā, ir jānodrošina, ka Aģentūra pilda savus uzdevumus saistībā ar šīs darbības īstenošanu no dienas, kad stājas spēkā Regula (ES) 2018/1475.
                  
               
                     (8)
                  
                  
                     Šajā Īstenošanas lēmumā paredzētie pasākumi ir saskaņā ar Izpildaģentūru komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2013/776/ES 3. panta 1. punkta pirmajai daļai pievieno šādu f) apakšpunktu:
            
               
                           “f)
                        
                        
                           Eiropas Solidaritātes korpusā.
                           Aģentūrai ir arī uzticēts sniegt pakalpojumus citām Savienības programmām, kuras sekmē Eiropas Solidaritātes korpusa mērķu sasniegšanu, kā minēts 5. panta 3. punktā Regulā, ar ko paredz Eiropas Solidaritātes korpusa tiesisko regulējumu (*1).
                        
                     
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            To piemēro no dienas, kad stājas spēkā pamatakts, ar kuru paredz Eiropas Solidaritātes korpusa tiesisko regulējumu (5).
         
         
            Briselē, 2018. gada 13. novembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 11, 16.1.2003., 1. lpp.
         
         
            (2)  Eiropas Parlamenta un Padomes 2018. gada 2. oktobra Regula (ES) 2018/1475, ar ko paredz Eiropas Solidaritātes korpusa tiesisko regulējumu un groza Regulu (ES) Nr. 1288/2013, Regulu (ES) Nr. 1293/2013 un Lēmumu Nr. 1313/2013/ES (OV L 250, 4.10.2018., 1. lpp.).
         
            (3)  Eiropas Parlamenta un Padomes 2013. gada 11. decembra Regula (ES) Nr. 1288/2013, ar ko izveido Savienības programmu izglītības, apmācības, jaunatnes un sporta jomā Erasmus+ un atceļ Lēmumus Nr. 1719/2006/EK, Nr. 1720/2006/EK un Nr. 1298/2008/EK (OV L 347, 20.12.2013., 50. lpp.).
         
            (4)  Komisijas 2013. gada 18. decembra Īstenošanas lēmums 2013/776/ES, ar ko izveido Izglītības, audiovizuālās jomas un kultūras izpildaģentūru un atceļ Lēmumu 2009/336/EK (OV L 343, 19.12.2013., 46. lpp.).
         
            (5)  Skatīt 2. zemsvītras piezīmi.